b'\n_START_ARTICLE_\nKingston upon Thames\n_START_SECTION_\nBeskrivelse\n_START_PARAGRAPH_\nKingston ble kalt for Cyninges tun i 838, Chingestune i 1086, Kingeston i 1164, Kyngeston super Tamisiam i 1321 og Kingestowne upon Thames i 1589. Navnet har betydningen \xc2\xabkongens gods\xc2\xbb fra de angelsaksiske ordene cyning og tun. Det tilh\xc3\xb8rte kongen i saksisk tid og var den eldste kongelige borough. Det ble f\xc3\xb8rste gang omtalt i 838 som stedet for et m\xc3\xb8te mellom kong Egbert av Wessex og Ceolnoth, erkebiskop av Canterbury._NEWLINE_Byen er grevskapet Surreys administrasjonssenter, etter at dette ble flyttet fra Guildford. Det er planer om \xc3\xa5 flyttet administrasjonen til Woking, ettersom Kingston ikke lenger tilh\xc3\xb8rer Surrey._NEWLINE_P\xc3\xa5 1900-tallet var det omfattende produksjon av milit\xc3\xa6rfly i Kingston; Sopwith, Hawker-Siddeley og British Aerospace hadde produksjonslokaler i byen._NEWLINE_Byens to fremste fotballklubber er Kingstonian FC og AFC Wimbledon._NEWLINE_Byens v\xc3\xa5penskjold er tre s\xc3\xb8lv laks p\xc3\xa5 bl\xc3\xa5, lignende til Mandals.'